OFK prezidenti, FIFA vise-prezidenti Shavkat Mirziyoevga tabrik yo`lladi

O`zbekiston Respublikasi Prezidenti Shavkat Mirziyoev Janobi Oliylariga
Janobi Oliylari,
Muhtaram Prezident!
Sizga va O`zbekiston xalqiga futbol bo`yicha 23 yoshgacha bo`lgan yoshlar o`rtasida Xitoyda o`tkazilgan Osiyo chempionatida mamlakatingiz terma jamoasi g`olib bo`lgani munosabati bilan o`zimning samimiy tabriklarim va eng yaxshi tilaklarimni izhor etish men uchun katta sharafdir.
23 yoshgacha bo`lgan yoshlar o`rtasida Markaziy Osiyo mintaqasidan birinchi bo`lib Osiyo chempionati g`olibligiga erishgan mamlakatingiz jamoasi a`zolarining butun musobaqa davomida matonat va jasorat namunalarini ko`rsatgani maqtovga loyiqdir.
Men ishonamanki, ushbu futbolchilar yaqin kelajakda O`zbekiston futbolini rivojlantirishda muhim rol o`ynaydi va mamlakatingiz hamda butun Osiyoning g`urur-iftixoriga aylanadi.
O`zbekiston Respublikasi rahbariyatining sa`y-harakatlari bilan o`zbek futboli yanada yuksak pog`onalarni zabt etishiga shubha qilmayman.
Sizni ishontirib aytamanki, maftunkor mamlakatingizda futbolni yanada rivojlantirish va targ`ib qilishni to`la qo`llab-quvvatlashga tayyorman.
Samimiy tilaklar bilan, 
Salmon bin Ibrohim al-XALIFA,
OFK prezidenti,
FIFA vise-prezidenti